CELEX: 32022D0701
Language: lv
Date: 2022-05-04 00:00:00
Title: Komisijas Īstenošanas lēmums (ES) 2022/701 (2022. gada 4. maijs), ar ko atceļ Lēmumu 2010/346/ES par aizsardzības pasākumiem pret zirgu infekciozo anēmiju Rumānijā (Dokuments attiecas uz EEZ)

5.5.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 131/6
               
            
         KOMISIJAS ĪSTENOŠANAS LĒMUMS (ES) 2022/701
         (2022. gada 4. maijs),
         ar ko atceļ Lēmumu 2010/346/ES par aizsardzības pasākumiem pret zirgu infekciozo anēmiju Rumānijā
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2016/429 (2016. gada 9. marts) par pārnēsājamām dzīvnieku slimībām un ar ko groza un atceļ konkrētus aktus dzīvnieku veselības jomā (“Dzīvnieku veselības tiesību akts”) (1), un jo īpaši tās 141. panta 1. punktu,
         tā kā:
         
                     (1)
                  
                  
                     Regula (ES) 2016/429 pilnvaro Komisiju pieņemt īstenošanas aktus, ar ko attiecībā uz konkrētu sugu vai kategoriju turētu sauszemes dzīvnieku pārvietošanu nosaka pagaidu noteikumus, kuri papildina Regulas (ES) 2016/429 IV daļas I sadaļas 3. nodaļā paredzētos noteikumus vai ir alternatīvi tiem. Minētos pagaidu noteikumus var pieņemt, ja šķiet, ka Regulas (ES) 2016/429 9. panta 1. punkta d) apakšpunktā minētajā sarakstā norādītā slimība izplatās, neraugoties uz saskaņā ar Regulas (ES) 2016/429 IV daļas I sadaļas 3. nodaļas 1.–6. iedaļā noteiktajām pārvietošanas prasībām.
                  
               
                     (2)
                  
                  
                     Komisijas Īstenošanas regula (ES) 2018/1882 (2) tika pieņemta Regulas (ES) 2016/429 satvarā. Īstenošanas regulas (ES) 2018/1882 pielikumā zirgu infekciozā anēmija (EIA) ir iekļauta sarakstā un klasificēta kā sarakstā norādīta slimība, kas minēta Regulas (ES) 2016/429 9. panta 1. punkta d) apakšpunktā.
                  
               
                     (3)
                  
                  
                     Komisijas Lēmums 2010/346/ES (3) tika pieņemts saskaņā ar Padomes Direktīvas 90/425/EEK (4) 10. panta 4. punktu, un tajā noteikti aizsardzības pasākumi pret EIA Rumānijā. Minētie aizsardzības pasākumi papildina Padomes Direktīvā 2009/156/EK (5) noteiktās dzīvnieku veselības prasības, kas reglamentē zirgu dzimtas dzīvnieku pārvietošanu Savienībā. Direktīva 90/425/EEK tagad ir atcelta ar Eiropas Parlamenta un Padomes Regulu (ES) 2017/625 (6), un Direktīva 2009/156/EK tagad ir atcelta ar Regulu (ES) 2016/429.
                  
               
                     (4)
                  
                  
                     Lēmums 2010/346/ES tika pieņemts 2010. gadā, kad EIA tika uzskatīta par endēmisku Rumānijā un slimības situācija šajā dalībvalstī radīja dzīvnieku veselības risku zirgu dzimtas dzīvniekiem Savienībā.
                  
               
                     (5)
                  
                  
                     Komisijas Deleģētajā regulā (ES) 2020/688 (7) cita starpā ir noteiktas dzīvnieku veselības prasības attiecībā uz zirgu pārvietošanu Savienībā. Minētās deleģētās regulas 22. panta 1. punkta c) apakšpunktā ir noteiktas prasības attiecībā uz EIA, kas jāizpilda, lai zirgus nosūtītu uz citām dalībvalstīm.
                  
               
                     (6)
                  
                  
                     Augu, dzīvnieku, pārtikas aprites un dzīvnieku barības pastāvīgās komitejas 2022. gada februāra sanāksmē Rumānija iepazīstināja pārējās dalībvalstis un Komisiju ar stāvokļa ziņojumu, kas apliecina, ka minētajā dalībvalstī ir panākts progress EIA izskaušanā un ka dažas tās teritorijas daļas ir bijušas brīvas no šīs slimības ilgāk nekā 12 mēnešus vai slimības prevalence nav bijusi lielāka par to, kas reģionāli novērota citās dalībvalstīs. Tas liecina, ka Rumānijas teritorijā īstenotā EIA nacionālā izskaušanas programma ir izrādījusies iedarbīga.
                  
               
                     (7)
                  
                  
                     Līdz ar to Lēmumā 2010/346/ES noteiktie pasākumi ir novecojuši, un dzīvnieku veselības prasības, kas noteiktas Deleģētajā regulā (ES) 2020/688, tagad ir pietiekamas, lai nodrošinātu zirgu drošu pārvietošanu starp dalībvalstīm.
                  
               
                     (8)
                  
                  
                     Tāpēc Lēmums 2010/346/ES būtu jāatceļ.
                  
               
                     (9)
                  
                  
                     Šajā lēmumā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Lēmumu 2010/346/ES atceļ.
         
         
            2. pants
            Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
         
         
            Briselē, 2022. gada 4. maijā
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 84, 31.3.2016., 1. lpp.
         
         
            (2)  Komisijas Īstenošanas regula (ES) 2018/1882 (2018. gada 3. decembris) par dažu slimību profilakses un kontroles noteikumu piemērošanu attiecībā uz sarakstā norādīto slimību kategorijām un ar ko izveido sarakstu ar sugām un sugu grupām, kas rada sarakstā norādīto slimību ievērojamu izplatības risku (OV L 308, 4.12.2018., 21. lpp.).
         
            (3)  Komisijas Lēmums 2010/346/ES (2010. gada 18. jūnijs) par aizsardzības pasākumiem pret zirgu infekciozo anēmiju Rumānijā (OV L 155, 22.6.2010., 48. lpp.).
         
            (4)  Padomes Direktīva 90/425/EEK (1990. gada 26. jūnijs) par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (OV L 224, 18.8.1990., 29. lpp.).
         
            (5)  Padomes Direktīva 2009/156/EK (2009. gada 30. novembris) par dzīvnieku veselības prasībām attiecībā uz zirgu dzimtas dzīvnieku pārvadāšanu un importu no trešām valstīm (OV L 192, 23.7.2010., 1. lpp.).
         
            (6)  Eiropas Parlamenta un Padomes Regula (ES) 2017/625 (2017. gada 15. marts) par oficiālajām kontrolēm un citām oficiālajām darbībām, kuras veic, lai nodrošinātu, ka tiek piemēroti pārtikas un barības aprites tiesību akti, noteikumi par dzīvnieku veselību un labturību, augu veselību un augu aizsardzības līdzekļiem, un ar ko groza Eiropas Parlamenta un Padomes Regulas (EK) Nr. 999/2001, (EK) Nr. 396/2005, (EK) Nr. 1069/2009, (EK) Nr. 1107/2009, (ES) Nr. 1151/2012, (ES) Nr. 652/2014, (ES) 2016/429 un (ES) 2016/2031, Padomes Regulas (EK) Nr. 1/2005 un (EK) Nr. 1099/2009 un Padomes Direktīvas 98/58/EK, 1999/74/EK, 2007/43/EK, 2008/119/EK un 2008/120/EK un atceļ Eiropas Parlamenta un Padomes Regulas (EK) Nr. 854/2004 un (EK) Nr. 882/2004, Padomes Direktīvas 89/608/EEK, 89/662/EEK, 90/425/EEK, 91/496/EEK, 96/23/EK, 96/93/EK un 97/78/EK un Padomes Lēmumu 92/438/EEK (Oficiālo kontroļu regula) (OV L 95, 7.4.2017., 1. lpp.).
         
            (7)  Komisijas Deleģētā regula (ES) 2020/688 (2019. gada 17. decembris), ar ko attiecībā uz dzīvnieku veselības prasībām, kuras reglamentē sauszemes dzīvnieku un inkubējamu olu pārvietošanu Savienībā, papildina Eiropas Parlamenta un Padomes Regulu (ES) 2016/429 (OV L 174, 3.6.2020., 140. lpp.).